**САОПШТЕЊЕ СА 3. ВАНРЕДНЕ СЕДНИЦЕ СКУПШТИНЕ ДРУШТВA С ОГРАНИЧЕНОМ ОДГОВОРНОШЋУ „ТРАНСПОРТГАС СРБИЈА“, НОВИ САД**

У седишту Друштва у Новом Саду, данас је одржана **3. ванредна седница Скупштине Друштва** с ограниченом одговорношћу “Транспортгас Србија”, Нови Сад.

Седницу су, поред председника Скупштине **Николе Поповића**  и чланова Скупштине **Зорана Лакићевића, Милана Ђукића, Дарка Јовановића и Далибора Шчекића,** присуствовали и **Стеван Дукић**, в.д. директора “Транспортгас Србија” д.о.о., Нови Сад и **Наталија Ђапа**, руководилац Сектора пословне подршке.

На седници, којој је председавао председник Скупштине, **Никола Поповић**, усвојени су Редовни финансијски извештаји и Извештај о пословању Друштва за 2021. годину и коригован Извештај о реализацији годишњег Програма пословања „Транспортгас Србија“ д.о.о., Нови Сад у периоду од 01.01 до 31.12.2021. године.

Као и претходних година, **Друштво** је у извештајном периоду остварило **позитиван финансијски резултат, пословну и нето добит**, на које су пре свега утицали приходи и расходи по основу услуге транспорта и управљања транспортним системом.

На дневном реду 3. ванредне седнице Скупштине Друштва био је и предлог **Регистра ризика “Транспортгас Србија” д.о.о., Нови Сад** који је сачинила Радна група за успостављање система финансијског управљања и контроле на основу мапе основних пословних процеса у “Транспортгас Србија” д.о.о., Нови Сад а све у складу са **Стратегијом управљања ризицима “Транспортгас Србија” д.о.о., Нови Сад.**

Нови Сад, 25. марта 2022. године